šk. god. 2022./2023.

OŠ: Višnjevac

Nastavnik: Mislav Zemljak, Pavle Sivec

**Elementi i kriteriji ocjenjivanja te načini i postupci vrednovanja**

**Elementi vrednovanja** u nastavnom predmetu Povijest u svim su ciklusima:

- **činjenično znanje**: poznavanje i razumijevanje događaja, procesa i pojava, temeljnih kronoloških odrednica, osnova korištenja povijesnih i zemljopisnih karata te korištenje odgovarajuće povijesne terminologije. Ovaj element vrednuje se u svim godinama učenja i poučavanja Povijesti

- **konceptualno znanje**: poznavanje, korištenje i razumijevanje tehničkih koncepata kao okvira za tumačenje i razumijevanje prošlih događaja, procesa i pojava. Riječ je o konceptima vremena i prostora, uzroka i posljedica, kontinuiteta i promjena, rada na povijesnim izvorima, povijesne perspektive te usporedbe i sučeljavanja.  
- **proceduralno znanje**: poznavanje i primjena odgovarajućih metoda, postupaka i procedura u radu s povijesnim izvorima te u istraživanju prošlosti

**Načini vrednovanja, provjeravanja, ocjenjivanja i evaluacije:** usmena provjera znanja, pisana provjera znanja, istraživački radovi

|  |  |
| --- | --- |
| usmena provjera znanja | Učenička znanja se provjeravaju usmenim putem najčešće na početku sata. Usmeno ispitivanje se ne najavljuje i može biti svaki sat. Učenik se na svakom satu može javiti za usmenu provjeru znanja. Iz usmene provjere znanja učenik ostvaruje dvije ocjene koje se upisuju u elemente činjenično i konceptualno znanje. Usmena provjera znanja može obuhvaćati i usmenu provjeru analize povijesnog izvora iz čega se ostvarena ocjena upisuje u element proceduralno znanje. |
| pisana provjera znanja | |  |  | | --- | --- | | **Postotak ( %) bodova** | **Ocjena** | | **90 – 100** | **Odličan (5)** | | **80 – 89,99** | **Vrlo dobar (4)** | | **60 – 79,99** | **Dobar (3)** | | **50 – 59,99** | **Dovoljan (2)** | | **0 – 49,99** | **Nedovoljan (1)** | |   Pisani ispit piše se 2-4 puta tijekom školske godine, najčešće nakon velikih obrađenih cjelina. Termini pismenih ispita stoje u vremeniku. Ako se zbog nepredviđenih i neodgodivih okolnosti neće moći održati najavljena pisana provjera znanja prema vremeniku, učenici će prethodno biti obaviješteni. Neposredno uoči pismene provjere znanja obrađeni sadržaji će se vježbati i ponoviti na satu. Pisani ispit sastoji se od dva dijela i ostvaruju se dvije ocjene koje se upisuju pod elemente činjenično i konceptualno znanje. Ako učenik iz pisane provjere znanja ostvari negativnu ocjenu istu može ispraviti samo pisanim putem i to na prvom satu nakon analize pisane provjere znanja. U slučaju ponovljenog negativnog ishoda, učenik će ocjenu moći ispraviti na kraju polugodišta. Pisanim putem može se i provjeravati pisana analiza povijenog izvora. Iz pisane provjere analize povijenog izvora ostvaruje se jedna ocjena koja se upisuje u element proceduralno znanje. |
| istraživački radovi |  |

|  |  |  |  |
| --- | --- | --- | --- |
| **Element** | **Činjenično znanje** | **Konceptualno znanje** | **Proceduralno znanje** |
| Nedovoljan (1) | Unatoč potpitanjima i navođenju od strane učitelja/učiteljice nije odgovorio na više od polovice pitanja, odgovori su površni. Neispravno navodi i koristi povijesne pojmove. | Ne prepoznaje povijesne sadržaje na karti. Unatoč potpitanjima i navođenju od strane učitelja/učiteljice nije odgovorio na više od pola postavljenih pitanja. Učenik nije usvojio ključne pojmove vezane uz kronologiju. Niti uz veliku pomoć učitelja/učiteljice ne opisuje karakteristična obilježja prošlih društava i razdoblja niti izrađuje najjednostavnije crte vremena. | Učenik ni uz pomoć učitelja/učiteljice ne uspijeva analizirati povijesni izvor. |
| Dovoljan (2) | Učenik prepoznaje samo temeljne pojmove i najvažnije povijesne događaje i ličnosti, djelomično koristi povijesnu terminologiju te je u svom znanju nesamostalan. | Površno i s pogreškama razvrstava ljude, događaje i promjene u vremenska razdoblja (orijentacija unutar razdoblja i kroz razdoblja) i određuje tijek i trajanje povijesnih događaj i promjena.  Površno i s pogreškama određuje povijesne sadržaje na povijesnoj karti ili se ne zna koristiti slijepim kartama. | Učenik uz dosta pogrešaka i uz veliku pomoć učitelja/učiteljice analizira pov. izvor. |
| Dobar (3) | Učenik prepoznaje samo najvažnije povijesne pojmove, događaje i procese. Potrebno mu je dosta pomoći učitelja/učiteljice, njome se uglavnom zna koristiti, poneka pitanja učitelja/učiteljice mogu ga zbuniti. | Većinu ljudi, događaja i promjena razvrstava u ispravna vremenska razdoblja (orijentacija unutar razdoblja i kroz razdoblja) i rekonstruira trajanje povijesnih događaj i promjena. Uz pomoć učitelja/učiteljice izrađuje crte vremena.  Na slijepe karte unosi veći dio traženih sadržaja. | Učenik uz pomoć i vođenje učitelja/učiteljice analizira pov. izvor uz manje pogreške. |
| Vrlo dobar (4) | Uz neznatnu pomoć definira, opisuje i objašnjava događaje, procese i pojave te temeljne kronološke odrednice predviđene godišnjim izvedbenim kurikulumom. Učenik koristi povijesnu terminologiju. U usmenom i pismenom izlaganju sistematičan je i točan, ali sporiji. Učenik usvojio sve ključne pojmove, ali ne može sve u potpunosti pojasniti. | Točno razvrstava ljude, događaje i promjene u ispravna vremenska razdoblja (orijentacija unutar razdoblja i kroz razdoblja) i rekonstruira tijek i trajanje povijesnih događaj i promjena. Izrađuje točne crte vremena. Usporedne tablice zbivanja **izrađuje uz pomoć učitelja/učiteljice.**  Točno uočava te objašnjava povijesne sadržaje na povijesnoj karti. U slijepe karte unosi gotovo sve tražene povijesne sadržaje. | Učenik uz minimalnu pomoć učitelja/učiteljice analizira pov. izvor, točno i strukturirano. |
| Odličan (5) | Samostalno definira, opisuje i objašnjava događaje, procese i pojave te temeljne kronološke odrednice predviđene godišnjim izvedbenim kurikulumom. U usmenom i pismenom izlaganju sistematičan je i točan. Učenik samostalno koristi odgovarajuću povijesnu terminologiju. Učenik usvojio sve ključne pojmove te ih može samostalno pojasniti. | Točno i argumentirano razvrstava ljude, događaje i promjene u ispravna vremenska razdoblja (orijentacija unutar razdoblja i kroz razdoblja) i rekonstruira tijek i trajanje povijesnih događaj i promjena. Samostalno izrađuje točne i cjelovite crte vremena i usporedne tablice zbivanja.  Točno uočava te objašnjava povijesne sadržaje na povijesnoj karti i donosi zaključke. Samostalno i precizno u slijepe karte unosi tražene povijesne sadržaje.  Događaje i procese tumači kao uzročno‐posljedični slijed, razumije uzroke različitih motiva pojedinaca i društvenih skupina, može protumačiti međuovisnost događaja u različitim zemljama. Opisuje i povezuje razloge i rezultate povijesnih događaja, situacija i promjena u proučavanim razdobljima. Donosi ispravne zaključke o promjenama i kontinuitetima unutar šireg povijesnog konteksta. | Učenik samostalno i točno analizira povijesni izvor ili historiografiju, od definiranja vrste izvora do podataka o vremenu nastanka izvora, autoru, razlogu zbog kojeg je izvor nastao, što je sadržaj izvora, do samostalnog uočavanja stava autora o pov. događaju/osobi. |

**Pribor za nastavu**

Učenikova obveza je na svakom satu imati: bilježnicu (proizvoljnih oblika i dimenzija, ali preporuka je većeg formata), udžbenik, radnu bilježnicu. Mobitel i tablet dio su pribora koji učenici ne moraju imati svaki sat na nastavi povijesti, već samo kad nastavnik unaprijed najavi zbog potrebe nastavnog sata.

**Zaključna ocjena**

Zaključna godišnja ocjena rezultat je cjelokupnog godišnjeg rada učenika, njegovog odnosa prema radu i zalaganja, te rezultat svih ocjena ostvarenih tijekom cijele školske godine (od 9. do 6. mjeseca) te kao takva ne mora biti rezultat aritmetičke sredine.